Momentul în care un urs brun apare în spatele unui copil. Gestul uimitor care l-a salvat pe puști. .
Imagini dramatice au fost filmate în Trentino, Italia. Un băiat de 12 ani a scăpat miraculos după ce în spatele lui pe munte a apărut un urs brun. Alessandro și-a păstrat calmul și s-a îndepărtat încet de animal.
Alessandro nu a rupt-o la fugă când a văzut ursul impresionant, care s-a ridicat din tufișuri, în spatele său. Băiatul era filmat de un grup de adulți în munții Dolomiți.Puștiul s-a îndepărtat fără mișcări bruște de animal și a reușit să nu-i atragă atenția chiar dacă animalul ar fi dat fiori oricărui adult. Nici grupul nu a reacționat brusc sau zgomotos la vederea ursului.Strategia sa a dat roade. Copilul s-a alăturat grupului în cele din urmă iar animalul s-a întors în pădure fără a-l ataca. Apoi a povestit pentru La Stampa că iubește urșii și știa ce trebuie să facă astfel încât să nu fie atacat.